
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.71.297/20.06.2024

REFERAT DE APROBARE
pentru proiectul de hotărâre privind respingerea plângerii prealabile referitoare la revocarea HCL nr.521/2023 privind aprobarea rezilierii unilaterale parțiale a contractului de concesiune nr.4935/2007 formulate de către dl.Ali Tunan Ghiursel prin avocat Adnana Călugăr

Prin proiectul de hotărâre supus spre dezbatere Consiliului Local al municipiului Alba Iulia, propun respingerea plângerii prealabile înregistrate la Primăria municipiului Alba Iulia sub nr.69.437/17.06.2024, formulate de către dl.Ali Tunan Ghiursel prin avocat Adnana Călugăr, referitoare la revocarea HCL nr.521/2023 privind aprobarea rezilierii unilaterale parțiale a contractului de concesiune nr.4935/2007 ca tardivă și menținerea ca temeinică și legală a Hotărârii nr.521 din 2023 a Consiliului Local al municipiului Alba Iulia.


Cu privire la adoptarea HCL nr.521/20.12.2023, vă reamintim următoarele:


La data de 13.02.2007 a fost încheiat contractul de concesiune nr. 4935/2007, între Consiliul Local al Municipiului Alba Iulia, în calitate de concedent și Ali Tunan Ghiursel în calitate de concesionar, aplicându-se dispozițiile HCL nr.64/2003, privind parcelarea și concesionarea unor imobile (terenuri) situate în Alba Iulia, Pasaj Centru, precum și dispozițiile HCL nr.164/2003,  privind parcelarea și concesionarea unui imobil (teren) situat în Alba Iulia, Pasaj Centru.


Obiectul contractului de concesiune nr. 4935/2007 l-a constituit un numar de 4 imobile teren construibil, înscrise în CF nr. 31426 Alba Iulia, după cum urmează: 
nr. ORD a+8, nr. Top. 2197/13/1/3/1, teren construibil în suprafață de 61 mp., având NCP6604,

nr. ORD a+9, nr. Top. 2197/13/1/2, teren construibil în suprafață de 126 mp., având NCP6605,

nr. ORD a+10, nr. Top. 2197/13/1/3/4, teren construibil în suprafață de 192 mp., având NCP6606,

nr. ORD a+11, nr. Top. 2197/13/1/3/5/3, teren construibil în suprafață de 313 mp., având NCP6607


În conformitate cu prevederile art. 5, 6, 7 din Contractul de concesionare nr. 4935/2007, coroborate cu prevederile pct. 8.5. și pct. 5.3.1. din Caietul de sarcini privind concesionarea terenului situat în Municipiul Alba Iulia, Pasaj Centru, concesionarului îi revine obligația de a asigura pe perioada concesionării regularizarea și continuitatea activității în scopul căreia a fost concesionat terenul, iar în caz de nerespectare de către concesionar a obligațiilor asumate prin contract și prin Caietul de sarcini, concesiunea se retrage și contractul se reziliază.

Având în vedere faptul că în ultimii ani concesionarul nu a desfășurat nicio activitate pe imobilele teren situate în Municipiul Alba Iulia zona Pasaj Centru, identificate cu nr. ORD a+10, nr. Top. 2197/13/1/3/4, teren construibil în suprafață de 192 mp., având NCP6606, respectiv nr. ORD a+11, nr. Top. 2197/13/1/3/5/3, teren construibil în suprafață de 313 mp., având NCP6607, a fost aprobată de către Consiliului Local  al municipiului Alba Iulia rezilierea unilaterală parțială, din culpa concesionarului, în cauză considerându-se a fi aplicabile dispozițiile art.1549 din Legea nr. 287/2009 privind Codul civil, republicată, cu modificările și completările ulterioare, ale Contractului de concesiune nr. 4935/2007, încheiat între Consiliul Local al Municipiului Alba Iulia și Ali Tunan Ghiursel și pe cale de consecință retragerea din contractul ante-menționat a Municipiului Alba Iulia cu imobilul teren în suprafață de 192 mp, înscris în CF nr. 31426, Alba Iulia, având nr. top: 2197/13/1/3/4 și cu imobilul teren în suprafață de 313 mp înscris în CF nr. 31426, Alba Iulia, având nr. Top: 2197/13/1/3/5/3.


Ulterior adoptării HCL nr.521/2023, petentul Ali Tunan Ghiursel a formulat – prin avocat Adnana Călugăr – o plângere prealabilă, plângere înregistrată la Primăria municipiului Alba Iulia sub nr.69.437/17.06.2024, prin care solicită revocarea HCL nr.521/2023 precum și a tuturor avizelor și a rapoartelor care au stat la baza adoptării acestei hotărâri, motivele solicitării fiind cele invocate în cuprinsul plângerii.


Considerăm că se impune respingerea plângerii prealabile formulate de petentul Ali Tunan Ghiursel prin avocat Adnana Călugăr ca fiind tardiv introdusă pentru următoarele considerente:


Potrivit dispozițiilor art.7 alin.(1) din Legea nr.554/2004 – Legea contenciosului administrativ, cu modificările și completările ulterioare, ” înainte de a se adresa instanţei de contencios administrativ competente, persoana care se consideră vătămată într-un drept al său ori într-un interes legitim printr-un act administrativ individual care i se adresează trebuie să solicite autorităţii publice emitente sau autorităţii ierarhic superioare, dacă aceasta există, în termen de 30 de zile de la data comunicării actului, revocarea, în tot sau în parte, a acestuia. Pentru motive temeinice, persoana vătămată, destinatar al actului, poate introduce plângerea prealabilă, în cazul actelor administrative unilaterale, şi peste termenul prevăzut la alin. (1), dar nu mai târziu de 6 luni de la data emiterii actului.”


După cum se poate observa din dovada de înmânare a HCL nr.521/2023, hotărârea a fost comunicată către dl.Ali Tunan Ghiursel la data de 08.01.2024.


Prin urmare, petentul a formulat tardiv plângerea prealabilă, plângere care a fost înregistrată la Primăria municipiului Alba Iulia sub nr.69.437/17.06.2024.


Considerăm că faptul că petentul Ali Tunan Ghiursel – conform afirmațiilor sale – nu a luat cunoștință de conținutul și existența HCL nr.521/2023 decât la data de 24 mai 2024, ca urmare a deplasării sale cu alte probleme la sediul OCPI Alba Iulia și ca atare plângerea prealabilă se poate considera introdusă în termen, potrivit dispozițiilor legale anterior menționate, considerăm că acest punct de vedere nu poate fi luat în considerare datorită faptului că, potrivit afirmațiilor petentului, acesta și-a stabilit domiciliul la o altă adresă decât la acea cunoscută de Serviciul ”Contracte, Patrimoniu”, fără ca dl.Ali Tunan Ghiursel să comunice acest fapt și către noi, așa cum minima obligație de diligență a acestuia l-ar fi obligat să o facă, astfel încât transmiterea către petent a HCL nr.521/2023 s-a făcut la adresa aflată în evidențele Serviciului ”Contracte, Patrimoniu” datorită comportamentului culpabil al petentului.


Mai mult decât atât, Serviciul ”Contracte, Patrimoniu” a notificat dlui.Ali Tunan Ghiursel intenția Primăriei municipiului Alba Iulia de a retrage acestuia dreptul de concesiune asupra celor două parcele de teren ce fac obiectul HCL nr.521/2023, prin adresa înregistrată sub nr.47.634/26.04.2023, adresă primită – așa cum reiese din confirmarea de primire a acesteia – de către mama petentului, dna.Ali Cornelia, la data de 28.04.2023, astfel încât dl.Ali Tunan Ghiursel a luat sau a putut lua cunoștință de intenția municipalității cu aproape 8 luni înainte de adoptarea HCL nr.521/2023, fără ca dânsul să considere necesar a formula un punct de vedere cu privire la aceasta.

În raporturile de drept administrativ se aplică de asemenea principiul priorității interesului public, conform dispozițiilor art.8 alin.3 din Lega nr.554/2004 – Legea contenciosului administrativ, cu modificările și completările ulterioare.


Din perspectiva interesului public, nu se poate admite ca o suprafață de teren concesionată către o persoană fizică sau juridică să fie abandonată o lungă perioadă de timp de către concesionar, producându-se în acest fel un aspect neângrijit, dezolant al terenurilor concesionate, cu atât mai mult cu cât acestea sunt situate în zona centrală a orașului, în imediata apropiere a sediului Primăriei municipiului Alba Iulia.

La redactarea prezentului proiect de hotărâre au mai fost avute în vedere dispozițiile art.129 alin.(2) lit."c", art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a” și art. 362 alin.(1) din OUG nr.57/2019 privind Codul Administrativ, cu modificările și completările ulterioare.

Primar

Pleșa Gabriel Codru
